In 't nuujs - Nederlands Limburg/2014-2018

Deilarchief van In 't nuujs - Nederlands Limburg.

## 2018
;14 december
Bij 'ne brand in 'n appartemintecomplex in 't centrum vaan Mestreech is 'n vrouw um 't leve gekoume.

;13 december
Op de A73 ter huuegde van Berg weurt 'nen doeje man gevónje. Naeve de autobaan weurt ouch 'n zjwaorgewónje vroumes in häör auto aangetroffe.

;12 december
Bie 'n óngelök in De Grashook zeen twie luuj óm 't laeve gekómme.

;5 december
In Nederlandj zeen vief verdachte opgepak tiedes 'n groete Europees gecoördineerde aksie taege de 'Ndrangheta, 'ne mechtige maffia-clan oet 't Zuud-Itteljaense Calabrië. Ouch in Tegele, Zitterd, Mechele, Gènk en Laoneke zeen invalle gewaes.

;1 december
De buuttereedner Pierre Cnoops is gehiemeld op 80-jäörige laeftied.

;20 november
De pelitie hilt 'n groete actie taege kempteelt in veural de Westelike Koel, meh ouch in d'n Oestelike Koel, Braobent, Geljerlandj en 't Belsj. Neugeteen woeninge en zeve sjoppe waere doorzoch.

;18 november
In d'n insekteval in de ENCI-kojl bij Mestreech vint me daarteg veur Nederland oonbekinde soorte insekte, boevaan 'rs twie zelfs nog gaaroet neet bekind waore.

;17 oktober
I Roemenië weëd 'ne drugsbaron oet Gebrook veroerdeild tot nuëgetieën joare celsjtroaf.

;15 oktober
In de Zittesje wiek Ophaove wurt bie 'ne woningbrandj ei drugslab óntdek, es de woning explodeert.

;7 oktober
Sjtaotelid Willem Dierks (PVV) sjtörf op 63-jäörige laeftied.

;5 oktober
* In Ni-jwieërt weurt 'nen besjtelauto mit daorin d'n euverlejen besjtuurder oet 't kanaal Wèssem-Ni-jwieërt gehaold.  
* 't Bors bedrief NedCar geit doezend jobs sjrappe.
* In Vild weurt 'ne wouf gezeen.

;25 september
De rechbank in Mestreech verklaort jóngereclub *’t Waeske* oet Göttekaove sjöljig aan d'n doed van 'ne 15-jäörige bezeuker aan wae ze alcohol gesjöd hauw en veroerdeilt ze tot 'n geldboete.

;14 september
Op 'n sjool in Remunj nump 'ne leerling 'ne biel en 'n buks mit, die d'r ouch aafsjuut.

;12 september
't Aopenbaar Ministerie eis gevangenissjtraofe tot neuge jaor taege in de zaak róndj de gewelddaojige poging Benaouf A. oet de gevangenis van Remunj te bevrieje.

;28 augustus
* In Riêkelt weurt óngerzeuk gedaon nao de sjemische samesjtelling van vuursjtein oet 'n zèsdoezend jaore aaj mien.
* Beej 'n aafvalverwerkingsbedrief in Blierik is 'nen heftigen brand oetgebraoke, dae óngertösse ónger controle is.

;7 augustus
In Blierik brent 'n febrik oet. Ómwoeënende kampe mèt aosemnoeëd en stankuueverlas.

;29 juli
* In Heie is 'n fietsrenster óm 't laeve gekómme bie 'n óngelök mit 'ne tractor.
* Oppe Ruiver is e kindj van dreej jaor verdrónke in 't zjwumbad van e recreatiepark.

;28 juli
In Awstroa is 'ne man um 't laeve gekoame bei e gewelddadig incident. Drei manslüj woeëde aagehaode.

;23 juli
I Heële en umgeëving is 'ne lichte eëdsbeëving mit 'n krach va 2,4 óp de sjoal va Richter geweës.

;20 juli
In e netuurgebeed get ten zude va Gebrook is 'ne groeëte brand oetgebroake. 

;15 juli
Beej 'n óngelök op de Venraojsewaeg ter huuegte van Haors is ein doeëje gevalle. Dreej ander inzittende raakde gewónd. 't Doeëjelik slachoffer is 'n maedje oet Venlo.

;14 juli
Bei 'ne ónval i Kirchroa is 'ne jóng van tieën um 't leëve jekoame.

;3 juli
In Hèrkebósj is 'n waterleijing gesjprónge.

;2 juli
In Stein weurt e lichaam oet 't Julianakanaal gehaold.

;1 juli
Door extreem druugde breke in Midde-Limburg versjèllende natuurbrenj oet. Teentalle hoezer in Hèrkebósj zitte zónger water.

;28 juni
Get ten zude van 't dörp De Smákt weurt e 25 hektaar groet zonnepark aangelag. 't Weurt in 2019 geäöpend en zal 7.700 hoeshajes van sjtroum veurzeen.

;22 juni
Alle vmbo-exames vaan 't Sint-Maartenscollege en 't PortaMosana-college in Mestreech weure oongeldeg verklaord.

;20 juni
* Op de Sint-Pietersberg weurt e hiel zèldzaom kapelke, 't eikeweiskeend, gespot.
* Op e parkeerterrein in Gelaen weurt 'nen doeje man gevónje.

;19 juni
In e hotel in Sjènne wört 'ne man opgepak veur 't levere van wapes aan Franse terroriste, die vervolg woorte veur 't planne van terroristische aansjlaeg in 2016. Dees terroriste hure bie de gróp terroriste dae verantwaordelik wört gehawte veur de aansjlaeg in Brössel en Paries.

;18 juni
E besjtèlböske veurt in op e grupke Pinkpopbezeukers. Hiebie vilt einen doeje en drie zjwaorgewónje; de besjtuurder veurt wiejer.

;17 juni
Twie sjtraotname in de Mesjtreechse wiek Amie kriege hön aw name in 't Amies trök. Zoe geit de Ambyerstraat-Noord "Dörpssjtraot" heite en e groet deil vân de Ambyerstraat-Zuid "Hoofsjtraot".

;13 juni
* Bie 'n óngelök oppe Napoleonsbaan ter huuegde van Hale kump 'ne 42-jaorige man oet Gratem óm 't laeve. 
* In 't veurmaoleg Sphinx-gebouw aon de Boschstraot is 'nen doeje gevalle, wie 'n lif nao oondere stortde.

;11 juni
* Aan d'r randj van 't dörp Sjilvend (gemeinte Óngerbenk) waere 25 hoezer aagesjloate op 'ne Duutsje glaasvaezelkabel.
* In Venlo haet 'n staek- en scheetpartie plaatsgevónde. Twieë manne rake daobeej gewónd.
* Beej 'n óngeluk op d'n doorgaonde waeg tösse Lottem en Brokeze is 'n vrommes van 37 um 't laeve gekómme.

;31 mei
Op Brightlands Greenport Venlo haet de Universiteit van Mestreech twieë niej ónderzeukscentra en 'n laboratorium in gebroek genaome. Heej wuurt ónderzeuk gedaon nao de gezóndheid en veiligheid van aeteswaar.

;26 mei
In Limburg haet 'ne lichten aerdsjóddel mit 'n krach van 3,2 plaatsgehad mit 't epicentrum in Roeaj.

;22 mei
De Zuud-Limburgse gemeintes Zittert-Gelaen en Meersje weure hel getróffe door noedwaer en watereuverlas.

;14 mei
In Heitse kómme 11.500 hoonder óm bie 'ne sjtalbrandj.

;11 mei
In Meersje weurt 'n bóm oet d'n Twjède Waereldoorlog tot óntploffing gebrach.

;9 mei
In D'Oospel kómme 23.000 hoonder óm bie 'ne sjtalbrandj.

;3 mei
In e park in Broensem brik 'ne brandj oet. 't Besjtrieje van d'r brandj verleep meujzaam. Vuur zoeëwied bekind vele d'r evvel ging gewónje.

;1 mei
In Blierik is 'ne man ómgekómme beej e bedriefsóngeval.

;24 april
In Wieërt waere euverbliefsele van 'ne vieftiende-iewse tiendsjuur gevónje. Daobie woort ouch e sjkelèt zónder huid en ónderbein aangetroffe.

;23 april
Bie 'n gaaslekkage in 'n keuling van Sligro in Wieërt zien vief luuj neet tegooj gewaore.

;22 april
In Gelaen rake tweë luuj gewóndj biej 'n sjeetpartie oppe Awwe Riekswaeg. Ein sjlachoffer euverleej later.

;20 april
In D'Oospel wuurt 'ne doeje man gevónje. Hae is aan 'ne netuurlike doed gesjtorve.

;18 april
* In de Maas beej Venlo wuurt 'n liek gevónje van 'ne 76-jaorige man, dae tiedes 't zwumme verdrónk.
* In 't boetegebeed van Venlo brik 'n neteurbrendje oet. Inkel tieëntalle veerkante maeters greun ginge in vlamme op. Nemes raakde gewónd.

;17 april
'ne 50-jaorige fietsrenner van d'n Amstel Gold Race is in Berg en Terbliet ten val gekómme. Hae euverleej in 't krenkehoes.

;15 april
In Valkeberg begint me aan d'n boew van 'n umsjtreje hotel.

;14 april
* In Wieërt veel 'ne maan van 'n flat. Hae euverleej ter plekke. De pelissie vermeud zelfmaord.
* In Mergraote weëde 'n aantal wuuëninge óntruumd noa 'n gaaslekkage. 

;13 april
De provincie Limburg zet 't plan veur d'n bouw van neuge windturbines in de gemeinte Venlo door. Ierder woort 't plan door de gemeinteraod nog aafgekeurd.

;11 april
In de Maas bie Vaors weurt e liek gevónje. 't Geit óm 'nen Belsj dae zichzelf van 't laeve haet berouf.

;8 april
Bij 'n gekraakde sporthal in Mestreech weure agente aongevalle wie ze e lewejeg fies wouwe stèllègke. Sommege vaan hen rake leechgewoond. Hölp van de Mobiel Einheid woort ingesjakeld. In totaal woorte nege lui aongehawwe.

;5 april
Kórtbie Wel weure crematiereste oet d'n Iezertied gevónje. 't Geit volges arsjeologe óm 'n zeldzaam vónds.

;30 miert
I Kirchroa jeet ing hal mit ouw auto's i vlamme óp. Neëve de enorm materiel sjoa zörg dit vuur ernste loeëtversjmótsoeng in d'r wije jejend.

;29 miert
De Greune Luiper baove d'n A2-tunnel in Mesjtreech is vaerdig en weurt fiestelik ge-äöpendj door Keuning Willem-Alexander.

;28 miert
't Sjtadsbesjtuur van Mesjtreech besjlut tot d'n boew van e daartig hektaar groet zónnepanelepark inne dunbevolkde wiek Laonekerveld.

;20 miert
* 't Treinverkier tösse Vènlo en Indhove vèlt sjtil nao 'n aanriejing mit 'ne persoen bie 't bedriefsterrein Trade Port West.
* In de Pieël bie Mael braeke versjillende natuurbrenj oet.

;16 miert
Emile Roemer weurt beëdig es waornummend börgemeister van Haerle. Daomit is hae de ierste SP-börgemeister in Nederlandj.

;13 miert
Mestreech geit es ierste stad in Nederland e milieuvignèt veur oto's inveure. Aw dieselwagele en zier aw benzinewagele goon dat vaanaof 2019 nudeg höbbe um de binnestad in te kinne.

;10 miert
Bie 'n auto-óngelök in Ech is 'n 15-jaorig maedje oet Brach óm 't laeve gekómme. 'n Anger 14-jaorig maedje oet Ech raakde zjwaorgewóndj.

;8 miert
In Broensem weure 85.000 jaore aaj sjpäör van de Neanderthaler óntdèk. 't Geit óm vuursjteine veurwerpe, e sjtökske verglaas houtskaol en get oker. De lètste vóndste zeen tamelik zeldzaam. 

;7 miert
Kestiel Hael weurt gerèstereerd. D'r kómme appartemente veur bejaorde.

;5 miert
't Treinverkier róndj Remunj vèlt sjtil vanwaege 'n bóm-melding. Inkel maeters van 't sjpaor woort 'n bóm oet d'n Twiede Waereldaorlog gevónje.

;3 miert
* Op de autobaan tösse Maasmechele en Zumpelveld woort 'ne 47-jaorige Belsj in e gesjtaole autoböske achtervolg. Daonao woort hölp ingesjakeld van de Nederlandse pelissie, wie hae de brök bie Sjtein euversjtook. Hölp vanne Pruse pelissie woort ouch ingesjakeld. D'n besjtuurder keerde nao 't passere vanne grens óm en ramde oetintelik e winkelke in 't centrum van Nut. De man verzat zich hevig tiedes zien arrestatie.
* Vlorp krieg percies 73 jaore nao de bevrieding 'n aorlogsmónnemènt. 't Dörp herdènk daomèt de hónderd sjlachoffers (daartig börgers en zevetig soldaote) die tiedes Operatie Grenade vele. 

;2 miert
In Haerle zien reste van e Romeins badhoes gerèstereerd. Deile van 't badhoes zien ouch gereconstrueerd, zoedet me e beeld krieg wie 't oets d'roet mós zeen.

;1 miert
De Piel bie Griendsveen weurt getroffe door 'ne groete veenbrandj.

;23 fibberwarie
* 't Borse bedrief NedCar haet e good jaor achter de rök en kóndig aan mier auto's te zölle producere.
* Inne gemeinte Roerdale weurt 'ne wouf gesignaliseerd.

;21 fibberwarie
In Ech kump 'ne fietser óm 't laeve nao 'n aanriejing mit 'nen trein.

;12 fibberwarie
't Treinverkier tösje Zittert en Remunj vèlt sjtil nao 'n aanriejing t'r huugde van Brach. Ein persoen is daobie óm 't laeve gekómme.

;11 fibberwarie
Bie 'n explosie in 'n appartement in Vènlo raak d'n bewoener zjwaorgewóndj.

;26 jannewarie
Op 'n paersjconferentie in Mestreech kunjig de pelitie aan groet DNA-óngerzeuk te doon in De Heibloom en Broensem. Doel is óm de maordenaer van Nicky Verstappen te vènje.

;24 jannewarie
Aan de Bergstraot in Venlo stort 'n hoes in. 't Guuef gein gewónde.

;16 jannewarie
De Venlose vastelaoveszenger Wiel Vestjens is op 81-jäörige laeftied euverleje.

;15 jannewarie
Bie 'n auto-óngelök in Bor kump ein persoen óm 't laeve. 'ne Angere raakde zjwaorgewóndj.

;14 jannewarie
I Lemieësj brank ee hotel oes.

;7 jannewarie
* Bie 'nen brandj in Sjlennich zien zeve luuj gewóndj geraak. 'ne 89-jaorige man is veer daag d'rnao aan zien verwónjinge euverleje.
* Óngerzeukers melle dat de wil kat zich definitief weer in 't Heuvellandj haet gevestig. Ze woort dao de lèste jaore al dèkser gezeen.

;1 jannewarie
De grens tösse Nederland en 't Belsj weurt gecorrigeerd t'r huugde vaan Èèsjde en Ternejje. Door kanalisering leep de aw grens neet mie euveral door de Maos.

## 2017
;17 december
In Blierik raak 'ne 35-jaorige Venlonaer zjwaorgewóndj bie 'n sjtaekpartie.

;14 december
* In de Mestreechse buurt Malpertuis weure twie lui doedgestoke en diverse aandere verwoond. Daojer en slachoffer koume oet 't Syrisch milieu.
* 'ne Veurbiegenger vindj e liek bie 'n rotonde aan de Klagefurtlaan in Venlo. De pelissie hèlt rekening mit e misdrief.

;11 december
* Op 't terrein van Château Sint-Gerlach bie Houtem weure reste van 'ne Romeinse waeg gevónje.
* Bie 'ne woeningbrandj in Ospel kump 'ne persoen óm 't laeve.

;10 december
Bie 'ne woeningbrandj in Lin kump 'n bejaarde vrouw óm 't laeve.

;9 december
E Limburgs model oet Zittert is euverleje nao 'ne val van e balkon inne Maleisische huidsjtad Kuala Lumpur.

;8 december
Minister van Binnelandjse Zake Kajsa Ollongren zet 'n sjtreep door de herindeiling vanne gemeintes Haerle en Landjgraaf.

;19 november
Op d'n A73 veroerzaak 'ne sjpoekriejer, 'ne 26-jaorige Pool, e ernsjtig óngeluk. Daobie kump hae zelf óm 't laeve, mer ouch de 22-jaorige Poolse vrouw, mit wem hae is gebóts. De sjnelwaeg en de Roertunnel woort daorop in bei richtinge aafgesjlote. 

;14 november
Vekansie-aanbeder Corendon investeert fors in Mestreech Aoke Airport. 't Aantal besjtumminge wuurt van drie nao twelf in zès lenj oetgebreid.

;1 november
Nao 'n dinkelike aafraekening kump 't in Blierik tot relle met de pelitie.

;28 oktober
Op de A73 bie Zjwame veroerzaak 'ne quad e ernsjtig óngeluk, waobie zaeve gewónje valle. Drie daovan zien d'r sjlech aan toe.

;19 oktober
De gemeintes Vols en Gulpe-Wittem teikene protes aan taege de veurgenome hereupening van de zinkkoel in Blieberig.

;13 oktober
* 't Venlose bedrief Mito Medical Products haet 'n nuuj methode óntwikkeld óm bórskanker in 'n nog vreuger sjtadium óp 't sjpaore, es wies huuj meugelik waor.
* De ministerraod geit akkoord mitte sameveuging van de gemeintes Haerle en Landjgraaf.

;11 oktober
Twee krimmenele perbere 'ne helikopter te kape. Allezelaeve waore de twee van plan topkrimmeneel Benaouf A. oet de gevangenis van Remunj te bevrieë. Eine van de twee weurt in 't dörp Roostere doodgesjote door de pelissie.

;6 oktober
Oppe militair basis van Broensem is 'nen Amerikaanse soldaot door e óngeluk óm 't laeve gekómme.

;4 oktober
Veurmalig PVV-prominent Michael Heemels weurt dore rechbank in Mestreech veroerdeild tot veertien maonde cel waeges verduustering.

;19 september
't Opebaar Ministerie eis 22 maond gevangenis taege ex-PVV-sjtaotelid Michael Heemels. Heemels weurt verdach van 't verduustere van fractiesubsidie veur ónger mie 'n drank- en drugsversjlaving.

;15 augustus
In Wiert verdrink 'ne drónke man inne Zuud-Willemsvaart.

;7 augustus
'ne 16-jaorige Syrischen asielzeuker verdrink in e zjwembad in Blierik. 

;14 augustus
In Mesjtreech weurt de nuuj Naorderbrök op häör plek gezet. 't Geit óm e twiehónjerd maeter lang brökdèk van beton. De operatie mós hiel secuur verloupe. 't Sjtadsverkier óngervóndj aevel gein neumeswaerdige hinder.

;20 juli
In de melgergrotte bie Kan vluug hóngerd kubeke maeter hui en sjtru in de brandj. 't Oetbrenje doert mierder daag en zörg veur groete roukeuverlas.

;18 juli
In Panninge kump eine scooterriejer óm 't laeve bie 'n bótsing mit 'nen auto.

;17 juli
In Zöstere kump eine persoen óm 't laeve bie e auto-óngelök. D'n euverleje man is aafkómstig oet Zitterd.

;16 juli
In Wiert is 'nen besjtelbus euvere kop gevlaoge. D'n besjtuurder kwam óm 't laeve.

;14 juli
Bie 'n bótsing tösse 'ne scooter en 'n vrachwage in Sjtein is 'ne 17-jaorige jóng óm 't laeve gekómme.

;15 juli
Bie 'ne sjtalbrandj in e eierbedrief in Ni-jwieërt zien 76.000 hoonder ómgekómme.

;7 juli
't Limburgs Parlement sjtömt euver de veurgenaome fusie tösse de gemeintes Haerle en Landjgraaf.

;3 juli
In Venlo is 'nen automobilis euverleje nao e ernsjtig óngeval op e kruutspunt op de Eindhovesewaeg (N556).

;2 juli
In Sjteil waert e doed kindj gevónje. 't Haet zichzelf van 't laeve berouf.

;1 juli
Bie 'ne kaffee in Remunj is de luifel baove 't buffèt ingestort dewiel väöl luuj in de kaffee zote.

;26 juni
Alberto T. weurt in hoeger beroop door de gerechshoof in Den Bosch sjöldeg bevoonde aon de 'loodsmaord' en tot 24 jaor gevaangenis veroerdeild.

;25 juni
In 'n massaal demonstratie veur de sjleting van de kerncentraal in Tihange vörme teendoezende luuj 'ne kette van Tihange euver Zuud-Limburg nao Aoke.

;10 juni
'n Vrouw sjtorf aan zjwaor letsel, det zie opgeloupe haet bie e óngelök tiedes 't evenement Venlo Stormt.

;24 mei
De pelissie heräöpent de zaak van de in 1998 vermaorde jóng Nicky Verstappen oet De Heibloom, gemeinte Leudaal. Door verbaeterde technieke in 't DNA-óngerzeuk is de kans groeter det d'n daojer weurt gepak.

;13 mei
In Mofert kump 'ne Roemeense spervesstaeker óm 't laeve naodet t'r wuuertj aangevare door 'n wirkersbus.

;23 april
De Nederlands-Limburgse sjterrekónjige en tv-perseunlikheid Chriet Titulaer sjtörf op 73-jäörige laeftied.

;29 miert
Bie 'ne groeten brandj in 'ne senioreflat in Landgraaf sjtorf 'ne 86-jäörige man. Alle bewoeners woorte geëvacueerd.

;8 fibberwarie
In Gelaen is 'ne man euverleje nao 'n sjteetpartie bie 'n gewapende euverval in zien weuning.

## 2016
;12 juli
Jos van Rey weurt veroordeild tot 240 oer taaksjtraof.

;10 mei
In de zaak taege Jos van Rey eis 't Opebaar Ministerie twie jaor gevangenis en drie jaor oetsjleting van werk bie de euverheid.

;12 miert
Supporters vaan MVV en Roda JC rake mètein in gevech wienie supportersbösse vaan de twie clubs ziech oonderein bij Venroj treffe.

;8 fibberwarie
Diverse carnavalsoptochte, wo-ónger die in Remunj, waere aafgelas (of oetgestèld tot de haufvaste) vanwaeg 't sjtörmechtig waer mit soms zier zjwaor wèndjsjtoete.

;15 jannewarie
Mestreech, Aoke en later ouch Kirchroa en Heële perbere via 't gerich de Belzje sjtaot te dwinge de aw kerncentrale in Tihange te sjlete.

## 2015
;17 december
In e hoes in Oeësjbik weurt 'ne kis mit e liek drin gevónge. Dènkelik geit 't óm de bewoenster van 't hoes, die al drie jaor weurt vermis; häöre zaon is aangehawwe.

;30 november
Bie Wieërt haet zich óm 5:54 'ne lichten aerdsjóddel veurgedaon mit de magnitude 2.3 op de sjaol van Richter. Ómdet 't óm 'n lichte beving geit geuf 't gein sjaaj.

;28 november
Kunshistoricus Willem van Dedem, directeur vaan de TEFAF, störf op 86-jaorege leeftied.

;15 november
De bovien (boummarter, *Martes fouina*) is veur 't iers saer 'r verzjwónj waer in 't Heuvellandj gezeen.

;9 november
Op Chemelot sjteit 'ne loods in brandj. 't Lochalarm en sms-alarm gaon aaf in Gelaen.

;3 november
In Mestreech weurt de recordtemperatuur vaan 20,9 graod gemete; 'ne veur november zeldzaome wermen daag.

;2 november
Door 'n sjteuring bie Enexis vilt in 't Heuvellandj bie 100.000 hoeshauwes de sjtroum oet.

;14 oktober
In 't zuje van Limburg vilt d'n ierste sjnie. Allewel nog zjus gei record, is dit oetzunjerlik vreug.

;4 september
'n Zwaor vleegtuugbóm wuuertj gevónjen in Mofert bie 't archeologisch óngerzeuk nao aanleijing vanne graafwirkzaamheje veuren aanlag van nuuj netuur rónjelómme kestieël. Dees wuuertj vervolges dore EOD toet ómploeffing gebrach.

;2 september
Door 'n fout tiedes 't plaatse van e gaassjtasjón kómme doezjend weuninge in Mofert zónger gaas te zitte.

;27 augustus
De Belsj-Italiaanse drugkrimmeneel Silvio Aquino en zien vrouw waere op d'n A73 bie Remunj doedgesjote. Sommege van de sjötters waere later kortbie Kölle ingeraekendj.

;9 augustus
Ien Venroj wurt 'n casino uevervalle.

;8 juli
In de Valkebergse zedezaak begint 't perces taege zès van in totaal 27 verdachte klante.

;2 juli
In de Valkebergse zedezaak weurt souteneur Armin A. tot twie jaor gevangenissjtraaf veroardeild.

;20 juni
Raoze zaoterdag, 'ne lendeleke fiesdaag veur homorechte, weurt gehawwe in Mestreech.

;27 mei
De pelitie deit hoeszeukinge bie versjillende leje van moterbenje. Hiebie waere (gróndjsjtoffe veur) drugs en zjwaor waopes gevónge, tot aan rakètwerpers toe.

;13 mei
In 'n opsjlaagplaatsj veur mèlkpoejer aan de Nolenswaeg in Zittert weujt 'ne grote brandj.

;29 april
De provincie trèk de aanbesjteiing veur 't opebaar verveur aan Abellio in, ómdet dit bedrief aan sjpionaasj bie zien concurrente haet gedaon.

;25 april
't Opebaar Ministerie verdènk e vliesjverwirkend bedrief in Naord-Limburg (welk weurt neet gezag) van 't verwirke van veur consumptie óngesjik paersvleisj.

;24 april
D'n tot laeveslang veroeërdieëlde Venrojenaer Lau G. plaegt zelfmaord in ziene cel in Vught.

;23 april
* Ien de Venrodse maordzaak wurt hoofdverdachte Lau G. door de rechtbank ien Mastricht tot laeveslang veroeërdieëld. Ziene meiplaeger Geert G. kriegt 30 jaor.
* De Mestreechse raod dreug Annemarie Penn (partijloes) veur es börgemeister vaan Mestreech. Ze moot Onno Hoes goon opvolge; nao verwachting weurt ze in juli geïnstalleerd.

;20 april
I Heële vingk 'n explosie plaats in inne flat. Heibij valle drei gewónge.

;18 april
'ne Sjpookriejer op d'n A2 bie Baek zörg veur 'n óngelök wobie drie doeje valle.

;2 april
Jos van Rey weurt, ómdat hae 'n anger partie is begós, oet de VVD gezat.

;19 miert
't Opebaar Ministerie zaet dat twie mansluuj oet Heële zeen aangehawwe veur 't souteneursjap van twie mènjerjäörige maedjes oet Kirchroa. Me veróngersjtèlt gei verbandj mit de al loupende Valkebergse zedezaak.

;18 miert
Bie de verkezinge veur de Provinciaal Sjtaote verlere de regerinspartieje (in 't bezunjer de PvdA); wins gief 't veur ónger mie de SP en D66. Ouch de Volkspartij Limburg van Jos van Rey wèt 'ne zetel te bemechtige.

;16 miert
De pelitie maak bekind tot twie kinder oet Mestreech door hun Tsjetsjeense ma zien oontveurd nao Syrië, boe ze in door IS-gecontroleerd gebeed verblieve.

;27 fibberwarie
Mark Verheijen trejt trök as Kamerlid veur de VVD nao sjendale euver corruptie.

;10 fibberwarie
Verveurder Abellio, 'n dochter van de NS, krieg 'n concessie veur 't sjpoor- en bösverveur in gans Nederlands Limburg.

;14 jannewarie
De A73 geit in bei riejrichtinge toe vanwaege 'ne gekantjelde tankwage dae 'n bietende sjtof laek (waorsjienlik zaatzoer). In Remunj gaon de sireens aaf. Ouch weurt 't treinverkier stilgelag.

## 2014
;17 december
In 't centrum van Remunj brenne twee sjeepsloodse oet. Óm 't asbesgeveer mót e groot gebeed waere aafgesjlote en direk gesaneerd.

;10 december
Onno Hoes kundeg aon trök te trejje es börgemeister vaan Mestreech zoe gaw es 'nen opvolger bekind is. 't Besluit kump naotot in de loup vaan e good jaor versjèllende sjendaole oet zie privéleve zien oetgeleek.

;6 december
Natoerorganisatioeën ARK Natuurontwikkeling kónkloediert dat i gen Vielenderbösj de litste joare wieër wil katte (*Felis silvestris*) zunt geboeëre, de ieësjte zeër eeuwe i Nederland.

;19 november
I Gebrook sjut 'ne man mit 'nen uzi wild um zich haer. I zienge keller vingk de politie ing xtc-laboratorium.

;24 oktober
De Remunjse ex-wèthajers Jos van Rey en Tilman Schreurs zowie perjekóntwikkelaer Piet van Pol gaon waere vervolg veur corruptie, maak 't Opebaar Ministerie bekèndj. Häör zaak zal op 20 jannewarie in Rotterdam dene.

;9 september
De gecombineerde gezèt Dagblad De Limburger/Limburgs Dagblad weurt door 't Vlaoms concern Concentra euvergenome. Tot noe waore die gezètte in henj van 't Brits bedrief Mecom Group.

;5 september
De Mestreechse minserechteactivist Abdullah Al-Mansouri weurt na 8 jaor gevaangenis door Iran vrijgelaote.

;26 augustus
In de bosj bie De Ruiver weurt 'n opelochplantaasj gevónge mit dao-in 18.500 kempplante. Veurasnog is neet bekèndj wae de plante exploiteerde.

;25 augustus
De Universiteit Mestreech zuut nao oetgebreide proteste vaan biesterechteactiviste veurluipeg aof vaan experiminte mèt hun.

;11 juli
Aan de Geul is de baekpiraat (*Pirata knorri*), ein van de woufsjpinne gevónge. 't Is veur 't iers in 124 jaor dat 't bies in Nederlandj weurt gezeen.

;10 juli
Nao twie daag van zjwaore raegeval (*in situ*, meh zeker ouch sjtroumop in Duutsjlandj) geit 't watersjap Roer en Euvermaas noeddieke zètte aan de Roer bie Vlórp.

;15 juni
Nao 'nen aansjlaag op kaffee Number One in Pej, 'n etablissemènt woe de Bandidos zich dèks trèffe, geit de kaffee drei maondj toe.

;2 juni
'ne Verkesstal beej De Melderse brent oet, zoeë'n 1300 verkes kome daobeej um. Ók kump asbes vreej.

;7 mei
Twieë Marokkaanse Venrojnaere die al acht jaor vermist wiere, zien gevonde ien 'n bos bi'j Árse. 't Gieët nao alle waorschienlikhèèd óm 'n aafraekening ien 't crimineel circuit.

;6 mei
* Op de Maas beej Lóm brik 'n scheep met zand in twieë.
* In zien woenplaots Mestreech störf ex-minister Wil Albeda (ARP, CDA) op 88-jaorege leeftied.

;16 april
Op de Groeëte Hei beej Venlo, kortbeej de Duutse grens, sleit 'n oliepieplien kepot. De wiejen umtrek, wo-ónder 'n kortbeje manaesj, kump ónder te ligge.

;8 april
In 't veld in de gemeinte Ech-Zöstere weurt 'n zeldzaam brazzelèt oet de brónstied gevónge.

;1 april
D'r Jaiajaad maat de jebuuërte van inne wiesjeziechsaki (*Pithecia pithecia*) bekaand. 't Is zeldzoam dat dit eëfsje junge krient in 'ne zoo.

;18 miert
De regeringe van Ruslandj en de Krim (einen daag ieder door Moskou es apaarte sjtaot erkèndj) óngerteikene e verdraag wat de Krim, inclusief Sebastopol, deil van Ruslandj maak. De internationaal gemeinsjap blief de Krim aevel zeen as deil van de Oekraïne.

;15 miert
Ane Linj, 'n sjtraot in De Nuujsjtad, vèntj 'n hel explosie plaots. Me brèngk ze in verbandj mit de kóms van de motorbenj Bandidos, die e chapter in Zittert geit vestige.

;18 fibberwarie
De Mestreechse gemeinteraod käört d'n aonlègk vaan d'n tram Vlaondere-Mestreech good.

;23 jannewarie
Ricardo Offermans, de ex-burgemeister van Meersje, krieg van de tribbenaal in Rotterdam 120 oer werksjtraaf opgelag.

;4 jannewarie
Gelaen weurt in 't hoes van 'ne verwarde man e compleet arsenaal aan (illegaal) waopes oet d'n Twiede Waereldoorlog gevónje.